Italo Briano

L'Italo Briano (Savona, 7 de sginee 1901 - Milan, 2 de dicember 1985) a l'è staa 'n editor, ferroviee e divulgator italian, assee cognossuu per avè favorii el ferromodellism in del Pajes.

 Biografia 
Fioeu de 'n macchinista di Ferrovij del Stat italian, l'è ciappaa dent in del 1917, el lavora in del compart tecnegh prima e 'me capostazion dòpo.

El se laurea in economia e commercc e 'l va in pension circa in del 1943 e 'l fonda la Briano editor a Genoa, che l'ha publegaa finna ai agn '70 manuai e sched tecnegh.

Per promoeuv el ferromodellism l'ha giontaa insemma, sotta el nòmm Modelprodotti, vari aziend de ferromodellism per vend in manera pussee efficienta e cont el nòmm Modelcarta l'ha venduu di modej economegh stampaa in su la carta che se podeven montà. L'è staa anca pionier de la scala TT in Italia.

L'ha fondaa e l'è staa president per cinch agn de la Federazione italiana modellisti ferroviari e amici della ferrovia e de la federazion europea MOROP. L'ha fondaa anca la rivista Italmodel ferrovie.

El sò fioeu Renato l'è staa mazzaa in del 1980 di Brigad ross.

 Bibliografia 
Italo Briano, Storia delle ferrovie in Italia, Milano, Cavallotti, 1977, 3 volumi (volume 1: Le vicende; volume 2: La tecnica 1; volume 3: La tecnica 2).

 Vos corelaa 
Bruno Bonazzelli
Rivarossi
Giovanni Robert

Categoria:Editor italian
Categoria:Nassud in del 1901
Categoria:Mort in del 1985